Manuel Locatelli

Manuel Locatelli (lahir 8 Januari 1998) merupakan seorang pemain bola sepak profesional Itali yang bermain di posisi pemain tengah untuk kelab Serie A, Juventus dan pasukan kebangsaan Itali.

Kerjaya kelab
Beliau memulakan kerjayanya di Atalanta sebelum berpindah ke Milan pada usia sebelas tahun. Beliau ditawarkan ke pasukan senior ketika musim 2015–2016. Beliau melakukan penampilan sulung Serie A pada usia 18 tahun iaitu pada 21 April 2016 ketika menentang Carpi. Beliau menggantikan Andrea Poli pada minit ke-87 dan berkesudahan seri tanpa jaringan. Pada 14 Mei 2016, beliau diletakkan dalam kesebelasan utama Milan buat pertama kali pada perlawanan terakhir liga musim 2015-16 menentang Roma di San Siro. 

Pada 2 Oktober 2016, selepas menggantikan kapten Riccardo Montolivo, Locatelli menjaringkan gol pertamanya di Serie A ketika menang menentang Sassuolo 4-3. Pada 16 Oktober, Locatelli diletakkan dalam kesebelasan utama skuad bagi menggantikan kapten Montolivo yang tercedera pada perlawanan menentang Chievo. Seterusnya pada 22 Oktober, beliau menjaringkan gol tunggal dan gol kemenangan perlawanan buat Milan pada pertembungan sengit menentang Juventus.

Kerjaya antarabangsa 
Bersama pasukan bawah-17 Itali, Locatelli mengambil bahagian dalam Kejohanan Bola Sepak Eropah bawah-17 2015. Seterusnya beliau mewakili pasukan bawah-19 Itali yang layak ke Kejohanan Bola Sepak Eropah bawah-19 2016 dan Itali dinobatkan sebagai naib juara.

Statistik kerjaya

Catatan 

Kelahiran 1998
Pemain A.C. Milan
Pemain U.S. Sassuolo Calcio
Pemain bola sepak Itali
Pemain Juventus F.C.
Orang hidup
Pemain UEFA Euro 2020